ගෞතම් ගුලාති

ගෞතම් ගුලාති (උපත 27 නොවැම්බර් 1987) යනුවෙන් හැඳින්වෙන්නේ ඉන්දියානු චිත්‍රපට සහ රූපවාහිනී නළුවෙකි. ඔහු වඩාත් ප්‍රකට වූයේ දියා ඕර් බාති හම් රූපවාහිනී කතාමාලාවේ ඔහු විසින් නිරූපණය කළ වික්‍රම් අරුන් රාතිගේ චරිතය හේතුවෙනි. එසේම ඔහු කලර්ස් ටීවී නාළිකාවෙන් විකාශය වූ රියැලිටි වැඩසටහනක් වන බිග් බොස් 8 තරගාවලියේ ජයග්‍රාහකයා ද වේ. ඔහු රාකේශ් මෙහ්තාගේ කෙටි චිත්‍රපටයක් වූ "දර්පොක්" සඳහා රංගනයෙන් දායක විය. මෙම චිත්‍රපටය 67වන කෑන්ස් චිත්‍රපට උළෙලේ දී ප්‍රදර්ශනය කෙරිණි. මෙහි දී ඔහු නිරූපණය කරන ලද්දේ සිය මෑණියන්ව අතවරයකින් රැක ගැනීමට නොහැකි වීමෙන් ක්ෂතිජභාවයකට පත්වන 28 හැවිරිදි අර්බුදකාරී තරුණයකගේ චරිතයකි. ඔහු සමන් වීරමන් විසින් අධ්‍යක්ෂණය කරන ලද සිංහල චිත්‍රපටයක් වූ .ශ්‍රී සිද්ධාර්ථ ගෞතම චිත්‍රපටයේ දේවදත්ත කුමරුගේ චරිතය නිරූපණය කළේ ය. මීට අමතරව ඔහු විසින් මොහම්මද් අෂාරුද්දීන්ගේ චරිතාපදාන චිත්‍රපටයක් වූ අෂාර් චිත්‍රපටයේ ඉන්දියානු ක්‍රිකට් ක්‍රීඩකයකු වූ රවි ශාස්ත්‍රිගේ චරිතය නිරූපණය කොට ඇත. ඔහු "ටෙඩී බෙයාර්" නැමැති සංගීත වීඩියෝවේ ද පෙනී සිටියේ ය. මෙහි ඔහු සමග කණිකා කපූර්, ඉක්කා සිං සහ සාක්ෂි සල්වේ යන නළු නිළියන් පෙනී සිටින ලදී. මෙම වීඩියෝව සාක්ෂි විසින් ලියන ලද ග්‍රන්ථයක් වූ The Big Indian Weddingහි ප්‍රවර්ධන කටයුතු හා සමගාමීව සිදු විය.

ගුලාති සිය රංගන දායකත්වය සැපයූ රූපවාහිනී කතාමාලා අතර කහානි හමාරේ මහාභාරත් කි (2008-2009), කසම් සේ (2008-2009), තුජ් සන්ග් ප්‍රීත් ලගායි සජනා (2008-2010), ප්‍යාර් කී යේ ඒක් කහානි (2010-2011), දියා ඕර් බාති හම් (2011-2014) වැනි කතාමාලා ප්‍රධාන ස්ථානයක් ගනියි. ප්‍රේක්ෂකයන් අතර ජනප්‍රියත්වයට පත් දියා ඕර් බාති හම් රූපවාහිනී කතාමාලාවේ ඔහු විසින් නිරූපණය කළ චරිතය පසුව කරන් ගොඩ්වානි විසින් ප්‍රතිස්ථාපනය කරන ලදී. 2013දී ඔහු නාච් බලියේ 5 රියැලිටි වැඩසටහන හා සම්බන්ධ විය. 2014-2015 අතර කාලයේ පැවැත්වුණු බිග් බොස් 8 රියැලිටි වැඩසටහන් තරගාවලියේ ජයග්‍රහණය ඔහුට හිමි විය. මීට අමතරව ඔහු ෆාරා කි දාවත් (2015), ඉන්ඩියා’ස් නෙක්ස්ට් ටොප් මොඩ්ල් (2015), එම්ටීවී බිග් එෆ් (2015) සහ ජලක් දිඛ්ලා ජා රීලෝඩඩ් (2015) යන වැඩසටහන් සමග සම්බන්ධ විය. 2015දී බිග් බොස් 9 වැඩසටහනටත්, 2016දී බිග් බොස් 10 වැඩසටහනටත් ඔහු ආරාධිත අමුත්තකු ලෙස සහභාගී වී තිබේ.

රූපවාහිනිය
 වර්ෂය වැඩසටහන චරිතය 2008-2009 කහානි හමාරේ මහාභාරත් කි  දුර්යෝධන් 2008-2009 කසම් සේ  වරුන් සාහිල් බාලි 2008-2010 තුජ් සන්ග් ප්‍රීත් ලගායි සජනා  තේජි 2010-2011 ප්‍යාර් කී යේ ඒක් කහානි  ෂෞර්යා ඛන්නා 2011-2014 දියා ඕර් බාති හම් වික්‍රම් රාති 2013 නාච් බලියේ 5 ඔහු ලෙසම (දියාර් ඕර් බාති හම්හි ඔහුගේ සහෝදර-සහාය නිළි නීලු හට සහාය වෙමින්) 2014-2015 බිග් බොස් 8 ජයග්‍රාහක 2015 ෆාරා කි දාවත් ආරාධිතයකු 2015 ඉන්ඩියා’ස් නෙක්ස්ට් ටොප් මොඩ්ල් ආරාධිතයකු 2015 එම්ටීවී බිග් එෆ් නිවේදක 2015 ජලක් දිඛ්ලා ජා රීලෝඩඩ් මෝහිත් මලික් සමග ටීන් කා තඩ්කා 2015 බිග් බොස් 9 ආරාධිතයකු2016 බිග් බොස් 10 ආරාධිතයකු

චිත්‍රපට
 වර්ෂය චිත්‍රපටය චරිතය 2014 දර්පොක් ජෝගි 2014 ශ්‍රී සිද්ධාර්ථ ගෞතම දේවදත්ත 2016 අෂාර් රවි ශාස්ත්‍රි2017බෙහෙන් හෝගි තේරිරාහුල්

සම්මාන සහ නිර්දේශ
 වර්ෂය සම්මාන උළෙල ප්‍රවර්ගය වැඩසටහන චරිතය ප්‍රතිඵලය 2014 13වන ඉන්දියානු ටෙල්ලි සම්මාන සහායක චරිතයක හොඳම නළුවා (ප්‍රහසන) දියා ඕර් බාති හම් වික්‍රම් අරුන් රාති  2015 ටෙලිවිෂන් ස්ටයිල් සම්මාන රියැලිවිටි වැඩසටහනක ජේත්තුකාර පිරිමියා බිග් බොස් 8 ඔහු ලෙසම  2015 8වන බොරෝප්ලස් ස්වර්ණ සම්මාන වඩාත්ම ගැළපෙන නළුවා  බිග් බොස් 8 ඔහු ලෙසම  2015 ඉන්දියානු රූපවාහිනී ඇකඩමි සම්මාන රියැලිටි වැඩසටහන් මාලාවක වඩාත්ම ජේත්තුකාර පිරිමියා බිග් බොස් 8 ඔහු ලෙසම  2015 ඉන්ඩියා ටීවී යුවා සම්මාන හොඳම රූපවාහිනී නළුවා    

ආශ්‍රේයයන්

බාහිර සබැඳි




ප්‍රවර්ගය:21 වන සියවස තුළ ඉන්දියානු නළුවෝ
Category:ජීවත්වන්නෝ
Category:1987 උපත්
ප්‍රවර්ගය:බිග් බොස් තරඟකරුවෝ
ප්‍රවර්ගය:ඉන්දියානු සෝප් ඔපෙරා නළුවෝ
ප්‍රවර්ගය:ඉන්දියානු චිත්‍රපට නළුවෝ
ප්‍රවර්ගය:ඉන්දියානු රූපවාහිනී නළුවෝ
ප්‍රවර්ගය:ඉන්දියානු රූපවාහිනී නිවේදකයෝ